ΓΡΑΠΤΗ ΕΡΩΤΗΣΗ E-3123/01

υποβολή: Karin Riis-Jrgensen (ELDR) προς την Επιτροπή

(14 Νοεμβρίου 2001)

Θέμα: Οδηγία 98/34 — κοινοποίηση 2001/0267/NL

Στις 20 Ιουνίου 2001 οι ολλανδικές αρχέςπέβαλαν σχέδιο Διατάγματος του Υπουργού Στέγασης, Χωροταξίας και Περιβάλλοντος, σχετικά με την εκπόνηση κανόνων για ουσίες προστασίας του ξύλου με βάση το χαλκό, σύμφωνα με τις διατάξεις της οδηγίας 98/34/ΕΚ(1) (κοινοποίηση 3001/0267/NL). Το διάταγμα αποβλέπει στην απαγόρευση της εισαγωγής και χρησιμοποίησης στην Ολλανδία ξύλου που έχειποστεί επεξεργασία με προστατευτικές ουσίες με βάση το χαλκό.

Σχετικά με το θέμα αυτό, μπορεί η Επιτροπή να αναφέρει:

- εάν είναι της άποψης ότι η εφαρμογή του διατάγματος των ολλανδικών αρχών, που περιγράφεται στην κοινοποίηση 2001/0267/NL, θα έχει ως αποτέλεσμα ότι ξύλο που έχειποστεί επεξεργασία με προστατευτικές ουσίες με βάση το χαλκό δεν θα μπορεί πλέον να εισάγεται και να χρησιμοποιείται στην Ολλανδία·

- Θεωρεί άραγε η Επιτροπή ότι παρόμοια απαγόρευση εισαγωγής και χρήσης αποτελεί εμπορικό εμπόδιο που, ως εκ τούτου, αντιβαίνει προς τους κανόνες της εσωτερικής αγοράς·

(1) ΕΕ L 204 της 21.7.1998, σελ. 37.

Απάντηση του κ. Bolkestein εξ ονόματος της Επιτροπής

(17 Δεκεμβρίου 2001)

Η κοινοποίηση 2001/0267/NL που αναφέρει ο αξιότιμος βουλευτής επιδιώκει να απαγορεύσει την εισαγωγή, τη χρήση και τη διάθεση σε τρίτους ξύλου που έχειποστεί επεξεργασία με ενώσεις χαλκού, χαλκού/χρωμίου ή ενώσεις χαλκού/χρωμίου/αρσενικού για χρήση στις Κάτω Χώρες, καθώς επίσης και τη διατήρηση αποθεμάτων για εμπορικούς λόγους στην ολλανδική αγορά.

Η Γερμανία, η Πορτογαλία, η Φινλανδία, και το Ηνωμένο Βασίλειο διατύπωσαν λεπτομερείς γνώμες σχετικά με το εν λόγω νομοσχέδιο. Η έκδοση αυτών των λεπτομερών γνωμοδοτήσεωνποχρέωσε τις ολλανδικές αρχές να αναβάλουν την έγκριση του κειμένου έως τις 21 Δεκεμβρίου 2001. Η Επιτροπή και η Σουηδία διαβίβασαν στις ολλανδικές αρχές τις παρατηρήσεις τους βάσει του άρθρου 8 παράγραφος 2 της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών(1). Στις παρατηρήσεις της, η Επιτροπή αναφέρει ότι η απαγόρευση αυτή είναι σίγουρο ότι θα συνεπάγεται σημαντικό περιορισμό του όγκου των εισαγωγών τέτοιων προϊόντων, και ότι το νομοσχέδιο ενδέχεται, αφού εγκριθεί, να εγείρει εμπόδια στην ελεύθερη κυκλοφορία των εμπορευμάτων, σύμφωνα με τις διατάξεις των άρθρων 28 (πρώην άρθρο 30) και 30 (πρώην άρθρο 36) της συνθήκης ΕΚ.

Εντούτοις, πρέπει να τονιστεί ότι ένα τέτοιο μέτρο μπορεί, σε ορισμένες περιπτώσεις, να δικαιολογείται λόγω επιτακτικών απαιτήσεων γενικού συμφέροντος,πό την προϋπόθεση ότι είναι ανάλογο με το θεμιτό στόχο του. Στα σχόλιά της, η Επιτροπή επισημαίνει ότι από μια πρώτη εξέταση των επιστημονικών στοιχείων που παρείχαν οι ολλανδικές αρχές δεν κατέστη δυνατό να εξαχθούν σαφή συμπεράσματα όσον αφορά την αιτιολόγηση των προτεινόμενων μέτρων. Κατά συνέπεια, η Επιτροπή ζήτησε από τις ολλανδικές αρχές να αναβάλει την έγκριση του νομοσχεδίου, προκειμένου ναποβάλει τα επιστημονικά στοιχεία που της διαβίβασε στην Επιστημονική Επιτροπή για την Τοξικότητα, την Οικοτοξικότητα και το Περιβάλλον, ώστε να διατυπώσει την άποψή της όσον αφορά την επιστημονική ορθότητα της σχεδιαζόμενης απαγόρευσης.

(1) ΕΕ L 204 της 21.7.1998.